**Тэатр музычнай камедыі імя Акопа Параняна** — тэатр музычнай камедыі, што знаходзіцца ў сталіцы Арменіі горадзе Ерэване. Заснаваны ў 1942 годзе.

Гісторыя
--------

### Савецкі час

У лютым 1941 года на сесіі Вярхоўнага Савета Армянскай ССР было прынята рашэнне пра арганізацыю ў Ерэване тэатра музычнай камедыі. Увасобіць рашэнне з’езда і адкрыць тэатр удалося ўжо на наступны 1942 год. Новы тэатр быў названы ў гонар вядомага армянскага драматурга Акопа Параняна, а першым яго дырэктарам, 15 сакавіка 1942 года, быў прызначаны Завен Варданян.
Сярод першых пастановак ерэванскага тэатра былі творы армянскай класікі «Карынэ» Тыграна Чухаджана і «Кум Моргана» Аляксандра Шырванзадэ, апроч гэтага, тэатрам было пастаўлены шэраг спектакляў сусветнай класікі. У 1943—1945 гадах тэатрам кіраваў заслужаны дзеяч мастацтваў Армянскай ССР Арцемій Айвазян. Сярод лепшых пастановак таго часу «Вольны вецер» Дунаеўскага, «Усходні дантыст» і «Хадж Назар» Айвазяна і Дземірчана, «Вялікае вяселле» Тыграняна і шэраг іншых.

У савецкі час тэатр імя А. Параняна найчасцей звяртаецца да маральна-этычных праблем адносін у грамадскім і сямейным жыцці сучаснікаў. У музычных камедыях тэатра заўважна прыцягненне і да сатыры, да абсмейвання духоўнай злыбеды і парадыравання мяшчанства.

### Незалежная Арменія

З развалам Савецкага Саюза тэатральнае мастацтва ў Арменіі стала прыходзіць у заняпад. Выжыўшы ў цяжкія дзевяностыя, тэатр знайшоў другое дыханне. У 1998 годзе на міжнародным тэатральным конкурсе ў Руставі тэатр становіцца пераможцам у намінацыі «лепшая класічная пастаноўка». Нягледзячы на ўсе цяжкасці, у 2007 годзе ў тэатры было паказана тры новыя спектаклі і больш 140 рэпертуарных пастановак. Штогод, пачынаючы з 2010 года, у тэатры праходзіць цырымонія ўручэння нацыянальнай тэатральна прэміі «Артавазд», якая была перанесена сюды з кінатэатра «Масква». Ужо праз год на прэміі «Артавазд 2011», праходзілай у родных сценах, за пастаноўку рэжысёрам Шушан Геваргян спектакля «Арэгназан», тэатр атрымаў галоўны прыз у намінацыі «Лепшы моладзевы спектакль». У 2013 годзе на прэміі «Артавазд 2013» спектакль «Кум Моргана», пастаўлены на сцэне тэатра рэжысёрам Ервандам Казанчанам, быў прызнаны «Лепшым спектаклем».

Гл. таксама
-----------

* Святлана Рубенаўна Грыгаран

Зноскі
------

1. 1 2  Музыкальная энциклопедия. т.1 — Гл. ред-ры. С. С. Мокульский, П. А. Марков — Изд-во «Советская энциклопедия», 1961 г. стр. 303
2. ↑  Музыкальная энциклопедия. Гл. ред. Ю. В. Келдыш. Т 1. А — Гонг. 1072 стб. с илл. М.: Советская энциклопедия, 1973
3. ↑  Жукова Л. Л. 'В мире оперетты' / гл. Черты национальной оперетты /- Москва: Знание, 1976 — с.112
4. ↑  Ереванский театр музыкальной комедии нуждается в ремонте – директор **(нявызн.)**.  Новости Армении (27 сакавіка 2008). Архівавана з першакрыніцы 21 красавіка 2013. Праверана 12 красавіка 2013.
5. ↑  *Сона Мелоян*. "Спартак" — Чемпион! **(нявызн.)**(недаступная спасылка).  Голос Армении (30 сакавіка 2010). Архівавана з першакрыніцы 17 красавіка 2013. Праверана 12 красавіка 2013.
6. ↑  *Влад Мурадян*. Вручены театральные премии «Артавазд» **(нявызн.)**.  Собеседник Армении (26 ліпеня 2011). Архівавана з першакрыніцы 9 студзеня 2013. Праверана 30 лістапада 2012.
7. ↑  *Сона Мелоян*. Награды царя Артавазда — в честь короля сцены Папазяна **(нявызн.)**(недаступная спасылка). *No 32 (20385)*.  Голос Армении (30 сакавіка 2013). Архівавана з першакрыніцы 6 красавіка 2013.

|  |  |
| --- | --- |
| ⚙️   Нарматыўны кантроль | VIAF: 4222155919268739730008 |